রান্নার গ্যাসের পর এ বার ধীরে ধীরে কেরোসিনের উপর ভর্তুকি তুলে নিতে চলেছে কেন্দ্র। সম্প্রতি কেন্দ্র ঘোষণা করেছে, রান্নার গ্যাসে ভর্তুকি তুলে দিতে এখন প্রতি মাসে সিলিন্ডারের দাম ৪ টাকা করে বাড়াতে থাকবে তারা। আগে যা ২ টাকা করে বাড়ত। তবে কেরোসিনের প্রতি মাসে ২৫ পয়সা দাম বৃদ্ধিতে কোনও পরিবর্তন হবে না বলেই কেন্দ্রের তরফে জানানো হয়েছিল। এ বার সেই সিদ্ধান্তই বহাল থাকল। এ ভাবে ভর্তুকি না ওঠা পর্যন্ত দাম বাড়তেই থাকবে। বর্তমানে কেরোসিনের গ্রাহক অনেক থাকলেও আগের চেয়ে তা অনেকটাই কমেছে। গ্রামেও বহু মানুষ এখন এলপিজি ব্যবহার করতে শুরু করেছেন। দিল্লি-চণ্ডীগড়ের মতো শহরকে ইতিমধ্যেই কেরোসিন-মুক্ত শহর বলে ঘোষণা করা হয়েছে।